b'\n_START_ARTICLE_\nU-124 (1940)\n_START_SECTION_\nValmistus\n_START_PARAGRAPH_\nAlus tilattiin 15. joulukuuta 1937 AG Weserilt\xc3\xa4 Bremenist\xc3\xa4. Sen k\xc3\xb6li laskettiin 11. elokuuta 1939 telakkanumerolla 956 ja alus laskettiin vesille 9. maaliskuuta 1940. Alus otettiin palvelusk\xc3\xa4ytt\xc3\xb6\xc3\xb6n kolme kuukautta my\xc3\xb6hemmin 11. kes\xc3\xa4kuuta ensimm\xc3\xa4isen\xc3\xa4 komentajanaan Georg-Wilhelm Schulz.\n_START_SECTION_\nPalvelus\n_START_PARAGRAPH_\nAlus oli palvelukseen oton j\xc3\xa4lkeen koulutettavana 2. sukellusvenelaivueessa 11. kes\xc3\xa4kuuta - 11. kes\xc3\xa4kuuta 1940 ennen kuin se aloitti partiomatkat saman laivueen mukana.\n_START_SECTION_\n1. Partiomatka\n_START_PARAGRAPH_\nU-124 l\xc3\xa4hti 19. elokuuta 1940 Wilhelmshavenista merelle ensimm\xc3\xa4iselle partiomatkalleen. Se kulki Pohjanmeren yli sek\xc3\xa4 F\xc3\xa4rsaarten ja Shetlannin v\xc3\xa4list\xc3\xa4 edelleen Atlantille. Alus hy\xc3\xb6kk\xc3\xa4si 25. elokuuta kolmen saattueen HX65 aluksen - Stakesby, Harpalyce ja Firecrest -kimppuun Skotlannin luoteispuolella Lewisin saaren edustalla. V\xc3\xa4ltt\xc3\xa4\xc3\xa4kseen saattuetta suojanneen korvetin HMS Godetian hy\xc3\xb6kk\xc3\xa4yksen alus sukelsi 90 metrin syvyyteen. Kahdentoista syvyyspommin sarja. Sukellusvene makasi tunnin pohjassa, jolloin korvetti kadotti sukellusveneen, mutta pohjakiviin osuessa kolme nelj\xc3\xa4st\xc3\xa4 keulatorpedoputkesta vaurioitui. Vaurioiden seurauksena alus sai m\xc3\xa4\xc3\xa4r\xc3\xa4yksen matkan lopun ainoastaan raportoida s\xc3\xa4\xc3\xa4tilaa merell\xc3\xa4. Alus saapui Lorientiin Ranskan rannikolla 16. syyskuuta.\n_START_SECTION_\n2. Partiomatka\n_START_PARAGRAPH_\nAluksen l\xc3\xa4hti 5. lokakuuta Lorientista toiselle partiomatkalleen, joka suuntautui kauemmas luoteeseen Skotlannin rannikosta. Sen ensimm\xc3\xa4inen uhri oli Trevisa, joka upposi 16. lokakuuta 218 merimailia Rockallista l\xc3\xa4nteen. Seuraavana p\xc3\xa4iv\xc3\xa4n\xc3\xa4 Britannian kuninkaallisen laivaston River-luokan sukellusvene HMS Clyde laukaisi kolmen torpedon viuhkan tuloksetta ja U-124 ei edes havainnut sit\xc3\xa4._NEWLINE_Alus upotti viel\xc3\xa4 nelj\xc3\xa4 alusta, joista kaksiCubanon ja Sulacon 20. lokakuuta, Rutlandin 31. lokakuuta ja Empire Bisonin 1. marraskuuta. Se palasi Lorientiin 13. marraskuuta.\n_START_SECTION_\n3. Partiomatka\n_START_PARAGRAPH_\nAlus l\xc3\xa4hti Lorientista kolmalle partiomatkalleen 16. joulukuuta. Se matkallaan 6. tammikuuta 1941 Empire Thunderin Rockallista pohjoiskoilliseen. Alus palasi Lorientiin 22. tammikuuta 1941.\n_START_SECTION_\n4. partiomatka\n_START_PARAGRAPH_\nNelj\xc3\xa4nnell\xc3\xa4 partiomatkalla, jolle se l\xc3\xa4hti Lorientista 23. helmikuuta, alus upotti yksitoista alusta. Nardana, Hindpool, Tielbank ja Lahore upotettiin 8. maaliskuuta Kap Verdest\xc3\xa4 pohjoiseen. Lis\xc3\xa4ksi alus upotti seitsem\xc3\xa4n alusta Freetownista lounaaseen. Umona tuhoutui 30. maaliskuuta, Marlene 4. huhtikuuta, Portadoc 7. huhtikuuta ja Tweed vuorokautta my\xc3\xb6hemmin. Alus upotti viel\xc3\xa4 Aegeonin 11. huhtikuuta, St. Helenan 12. huhtikuuta ja Corinthicin 13. huhtikuuta. Umonan tuhoutuessa sai surmansa 102 henke\xc3\xa4. Se palasi Lorientiin 1. toukokuuta.\n_START_SECTION_\n5. partiomatka\n_START_PARAGRAPH_\nAlus l\xc3\xa4hti 10. hein\xc3\xa4kuuta Lorientista viidennelle tuloksettomalle partiomatkalleen Keski-Atlantille Gibraltarin lounaispuolelle, jossa se liittyi ryhm\xc3\xa4 S\xc3\xbcdiin 22. hein\xc3\xa4kuuta. Alus erkani ryhm\xc3\xa4st\xc3\xa4 5. elokuuta ja se palasi Lorientiin 25. elokuuta. Aluksen kapteeni Schulz luovutti 8. syyskuuta 1941 aluksen p\xc3\xa4\xc3\xa4llikkyyden Johann Mohrille.\n_START_SECTION_\n6. partiomatka\n_START_PARAGRAPH_\nLorientista 16. syyskuuta alkaneella kuudennella partiomatkallaan alus upotti kaikkiaan kuusi alusta. Se upotti 20. syyskuuta Azorien pohjoiskoilliseen saattueesta OG-74 Baltallinin ja Empire Moatin. Lis\xc3\xa4ksi 25. syyskuuta upposi Empire Stream. Seuraavana p\xc3\xa4iv\xc3\xa4n\xc3\xa4 upposi l\xc3\xa4hell\xc3\xa4 Azoreita viel\xc3\xa4 kolme alusta: Petrel, Cortes ja Siremalm. Alus palasi 1. lokakuuta Lorientiin.\n_START_SECTION_\n7. partiomatka\n_START_PARAGRAPH_\nAlus l\xc3\xa4hti seitsem\xc3\xa4nnelle matkalleen Lorientista 30. lokakuuta. Se havaitsi 24. marraskuuta risteilij\xc3\xa4 HMS Dunedinin, joka oli etsim\xc3\xa4ss\xc3\xa4 Saksan laivaston kaapparia Atlantista sek\xc3\xa4 tukilaiva Pythonia. Kaksi sukellusveneen laukaisemaa torpedoa osui upottaen risteilij\xc3\xa4n 17 minuutissa, jolloin 419 miehist\xc3\xb6nj\xc3\xa4sent\xc3\xa4 sai surmansa._NEWLINE_Vene jatkoi purjehdustaan Etel\xc3\xa4-Atlantilla upottaen 3. joulukuuta US Sagadahocin, joka oli samalla nelj\xc3\xa4s ja viimeinen sukellusveneen upottama puolueettoman maan alus. Alus palasi Lorientiin 29. joulukuuta.\n_START_SECTION_\n8. partiomatka\n_START_PARAGRAPH_\nAlus m\xc3\xa4\xc3\xa4r\xc3\xa4ttiin operaatio Paukenschlagin j\xc3\xa4lkeen uudelle toiminta-alueelle Yhdysvaltain it\xc3\xa4rannikolle. Se l\xc3\xa4hti kahdeksannelle partiomatkalleen Lorientista 21. helmikuuta 1942. Alus upotti 14. maaliskuuta ensimm\xc3\xa4isen aluksen British Resourcen noin 370 kilometri\xc3\xa4 Bermudalta pohjoiseen jo ennen saapumistaan toiminta-alueelleen. Maaliskuun aikana vene upotti seitsem\xc3\xa4n alusta ja vaurioitti lis\xc3\xa4ksi kahta. Alus palasi Lorientiin 10. huhtikuuta.\n_START_SECTION_\n9. partiomatka\n_START_PARAGRAPH_\nAlus aloitti yhdeks\xc3\xa4nnen matkansa 4. toukokuuta 1942 osana ryhm\xc3\xa4 Hechti\xc3\xa4, joka operoi Keski-Atlantilla. Se upotti 12. toukokuuta saattueesta ONS-100 nelj\xc3\xa4 alusta. 9. kes\xc3\xa4kuuta U-124 upotti Vapaan Ranskan laivaston korvetin Mimosan ja se upotti viel\xc3\xa4 kaksi alusta ennen paluutaan Lorientiin 26. kes\xc3\xa4kuuta.\n_START_SECTION_\n10. partiomatka\n_START_PARAGRAPH_\nAlus l\xc3\xa4hti 25. marraskuuta Lorientista j\xc3\xa4lleen uudelle toiminta-alueelle Etel\xc3\xa4-Amerikan rannikolle. Se upotti 28. joulukuuta 80 kilometri\xc3\xa4 Port of Spainist\xc3\xa4 it\xc3\xa4\xc3\xa4n Trewlorasin. Vene joutui 1. tammikuuta 1943 Yhdysvaltain laivaston 53. partiolaivueen (VP-53) Catalina-lentoveneen hy\xc3\xb6kk\xc3\xa4yksen kohteeksi, mutta alus selvisi vaurioitta lentokoneen pudottamista kahdesta syvyyspommista. Ennen paluuta alus upotti viel\xc3\xa4 nelj\xc3\xa4 alusta. Broad Arrow, Birmingham City ja Minotaur tapasivat kohtalonsa 9. tammikuuta. Alus palasi Lorientiin 13. helmikuuta 1943.'